stanford-oval/wikipedia huggingface dataset:
בנצי גופשטיין
פעילות פוליטית

בשנים 2010–2013 כיהן גופשטיין כחבר מועצת קריית ארבע, התיישבות יהודית בהרי יהודה שבאיו"ש.
במהלך הבחירות לכנסת התשע עשרה (2013) שימש גופשטיין כיושב ראש מטה הבחירות של רשימת עוצמה לישראל, שלא עברה את אחוז החסימה.
בשנת 2019, לקראת הבחירות לכנסת ה-21 הוצב גופשטיין כנציג מפלגת עוצמה יהודית כחלק ברשימת איחוד מפלגות הימין. מספר עתירות מטעם המרכז הרפורמי לדת ומדינה ומעם מפלגות שמאל לפי סעיף 7א לחוק יסוד: הכנסת הוגשו לוועדת הבחירות המרכזית לכנסת בנימוק שהתבטא בגזענות. היועץ המשפטי לממשלה, אביחי מנדלבליט כתב חוות דעתו שלפיה יש לפסול את גופשטיין. בתום דיון סוער דחתה הוועדה את הבקשה. לאחר הדחייה הגיש המרכז הרפורמי לדת ומדינה ערעור לבית המשפט העליון ובו הציג מאות מסמכים, הקלטות, סרטונים ומאמרים של גופשטיין. בית המשפט העליון החליט לפסול את מועמדותו, כשבפסק הדין נשיאת בית המשפט העליון דאז אסתר חיות, כתבה כי: ״מדובר במופעים מחרידים של הסתה שיטתית לגזענות המופנים כנגד המגזר הערבי. גופשטיין מציג את הציבור הזה בהכללה כאויב וכמי שאין לקיים עמו כל מגע העשוי להתפרש כדו-קיום״.
לקראת הבחירות לכנסת העשרים ושתיים בשנת 2019, הוצב גופשטיין במקום החמישי במפלגת עוצמה יהודית, אך בית המשפט העליון פסק כי הוא פסול מהתמודדות לכנסת בשל "הסתה עקבית ובוטה לגזענות מצדו כאנטי-ערביות".
עמדותיו והשקפת עולמו

גופשטיין ידוע באמירות אנטי-ערביות, אנטי-נוצריות ואנטי-מוסלמיות. בין היתר, כינה את הנוצרים כ"ערפדים מוצצי דם" וקרא "לסלקם" מישראל, כמו-כן, קרא לאסור בחוק את חגיגת חג המולד במדינת ישראל. תמך בהצתת כנסיות של ערביי ישראל. השווה את הנצרות לעבודת אלילים ותיאר אותה כ"דת ארורה". גופשטיין נוטה להתנכל גם ליהודים משיחיים, אותם הוא רואה כנוצרים וכ"מסיונרים". במספר מקרים ניסה, יחד עם צעירי להב"ה, לשבש כנסי מוזיקה של יהודים משיחיים בירושלים.
בשנת 2013, בראיון לכתבת "'ריקוד הסכינים' של נוער הגבעות", שצולם בחתונת בתו הודיה, גופשטיין אמר לכתב כי מדובר בחתונה של אנשי ימין קיצוני ושהם מייסדים את דור ההמשך היהודי בארץ ישראל, ללא-ערבים, ועל טהרת העבודה העברית. בשנת 2022, במהלך ביקור במערת המכפלה, גופשטיין נשאל על ברוך גולדשטיין, שרצח 29 מתפללים מוסלמים ופצע כ-125 במעשה טרור הידוע כטבח מערת המכפלה, והוא השיב כי ”בשבילי [ברוך גולדשטיין] הוא רופא, יהודי קדוש, שהבין מה צריך לעשות”, וטען כי ”נקמת דם נגד גויים מרצחים זה עקרון יסוד ביהדות”.
גופשטיין נוהג לפרסם מכתבים פומביים לידוענים המקיימים קשרי זוגיות או נישאים לבני זוג שאינם יהודים. בין היתר פרסם מכתבים כאלה ליאיר נתניהו, לצחי הלוי ולדניאלה פיק. המכתבים מאשימים את בני הזוג היהודים המעורבים בכך שהם מבצעים "בגידה בעם היהודי".
חלק מיוזמותיו של גופשטיין בוצעו עם ברוך מרזל ואיתמר בן-גביר, ובדומה להם הוא מושך תשומת לב תקשורתית. גופשטיין משמש מושא לביקורת המאשימה אותו בגזענות ובהסתה לאלימות.
הגבלת פעילותו על ידי רשתות חברתיות

חברת פייסבוק מחקה את הדף של גופשטיין מהרשת החברתית, משום שלדבריה הופיעו בו "שנאה מאורגנת ודברי שנאה" המנוגדים למדיניות החברה. בתגובה תבע גופשטיין את פייסבוק, תביעה שטרם הוכרעה, בדרישה להחזיר את הדף לפעילות ולפצותו ב-250 אלף ש"ח.
בדצמבר 2018 הסירה רשת יוטיוב את הערוץ שהפעיל גופשטיין ומחקה את חשבונו.
במאי 2021 סגר שירות "וואטסאפ" את חשבונותיהם של גופשטיין ושל כשלושים פעילים נוספים, חברי ארגון "להב"ה" ומפלגת "עוצמה יהודית". ביולי באותה שנה שחרר שירות וואטסאפ חלק מהחשבונות שנחסמו, ובהם חשבונו של גופשטיין.
פרשיות והרשעה בפלילים

בשנת 1988 נעצר גופשטיין בחשד להכאת ערבים בעיר העתיקה שבירושלים. לאחר כשנה נעצר עד תום ההליכים באשמת התפרצות להר הבית והכאת שוטר. מאיר כהנא פתח בשביתת רעב, בין היתר במחאה על החלטה זו.
בנובמבר 1990 נעצר עם שני חשודים אחרים בחשד לרצח הכפול בלובאן א-שרקיה, כנקמה על רציחת הרב כהנא יום קודם כן. לאחר כשבועיים שוחרר בהיעדר ראיות. בשנת 1994 נעצר גופשטיין עם נועם פדרמן לשלושה חודשים במעצר מנהלי, שהוארך בשלושה חודשים נוספים, בשל פעילותם בתנועת כך שהוצאה באותם ימים אל מחוץ לחוק. השניים עתרו לבג"ץ נגד מעצרם, אך עתירתם נדחתה.
ב-16 בדצמבר 2014 נעצרו גופשטיין ותשעה מפעילי ארגון להב"ה בחשד להסתה ולקריאות לביצוע עבירות אלימות. גופשטיין ועורך דינו, איתמר בן-גביר, התנערו מהחשדות ואמרו כי מדובר ברדיפה פוליטית.
באוגוסט 2015 נחקר גופשטיין במשטרה לאחר שהביע תמיכה בשריפת כנסיות בארץ ישראל במהלך דיון הלכתי. דבריו אשר פורסמו באתר "כיכר השבת" עוררו סערה וגינויים. הרב משה קליין שהשתתף בדיון הגיב ואמר כי "מי שאומר שמותר לשרוף כנסיות – יש לו דין רודף", ומשמורת ארץ הקודש הגיש תלונה נגד גופשטיין ופנה ליועץ המשפטי לממשלה בדרישה להעמידו לדין.
בשנת 2017 הגישו שורה של ארגונים – ובהם המרכז הרפורמי והאגודה לזכויות האזרח – עתירה לבג"ץ בדרישה להורות למשטרה ולפרקליטות להעמיד לדין את גופשטיין ופעילים נוספים של ארגון להב"ה בעבירות של הסתה לגזענות והסתה לאלימות, וכן להעמיד לדין את גופשטיין כמי שעומד בראש ארגון פשיעה. כמו כן התבקש בג"ץ להורות למשטרת ישראל לנקוט "בכל הצעדים הדרושים כנגד התכנסויות ותהלוכות של פעילי להב"ה הזורעות אימה בקרב הציבור הערבי, במרכז ירושלים ובמקומות נוספים". העתירה נמחקה בעקבות הודעת המדינה כי תעמיד לדין את גופשטיין על התבטאויותיו בשישה אירועים מתוך 69 שהוזכרו בעתירה, וביום 26 בנובמבר 2019 הוגש נגדו כתב אישום בעבירות של הסתה לאלימות, הסתה לגזענות ותמיכה בטרור.
בסוף 2017 הוחלט להעמידו לדין בגין הסתה, בכפוף לשימוע ובשנת 2019 הוגש נגדו כתב האישום בגין חמש עבירות של הסתה לאלימות, הסתה לגזענות ותמיכה בטרור: במסגרת האישומים צוטט גופשטיין כמי שתומך בתקיפות אלימות של יהודים כלפי ערבים, הביע תמיכה בטרנספר ותמך בפגיעה ואף בהריגת ערבים, התייחס לציבור הערבי כ"סרטן", אל המסגדים בהר הבית כאל "גידול" שיש להסיר והביע תמיכה בברוך גולדשטיין ובטבח מערת המכפלה.
משפטו של גופשטיין החל בבית המשפט השלום בירושלים ב-7 ביוני 2020. ב-14 בינואר 2024 הורשע בהסתה לגזענות. הוא זוכה מההאשמות בהסתה לאלימות ובהסתה לטרור בעיקר כיוון שהשופטת לא מצאה כי קיימת אפשרות ממשית, שכתוצאה מדבריו יבוצעו מעשי אלימות או טרור. באפריל 2024 נגזרו עליו 200 שעות שירות לתועלת הציבור וארבעה חודשים מאסר על תנאי. שני הצדדים ערערו על פסק הדין. בית המשפט המחוזי זיכה את גופשטיין מהסתה לגזענות והרשיע אותו בהסתה לטרור. לא חל שינוי בעונש שהוטל עליו.
עיצומים בין-לאומיים

באפריל 2024 ארצות הברית הטילה עיצומים על גופשטיין ועל ארגון להב"ה. הרקע לכך הוא "אלימות מתנחלים, עקירה בכפייה של אנשים וכפרים והרס רכוש" – שלדעת הממשל האמריקאי הגיעו לרמות בלתי נסבלות ומערערות את הביטחון והיציבות של הגדה המערבית ועזה, ישראל ואזור המזרח התיכון הרחב יותר, ובכך "מהוות איום חריג ויוצא דופן על הביטחון הלאומי ומדיניות החוץ של ארצות הברית." הסנקציות כוללות איסור הגעה לארצות הברית וכן איסור סחר עם ארצות הברית ועם אזרחים אמריקאים, והקפאה של נכסים הנמצאים תחת שיפוט ארצות הברית. זהו סבב הסנקציות השלישי של ארצות הברית על גורמי ימין קיצוניים. בד בבד הטיל האיחוד האירופי עיצומים על גופשטיין ועל ארגונו להב"ה. משמעות הסנקציות של האיחוד האירופי גם היא איסור כניסה למדינות האיחוד והקפאת כספים הנמצאים שם. הבנקים הישראלים חוסמים באופן מיידי לקוחות שנתונים לסנקציות של ארצות הברית, ולמחרת הטלת הסנקציות נחסם כרטיס האשראי של גופשטיין. ביוני 2024 הודיעה גם קנדה על הטלת סנקציות נגד גופשטיין
לאחר השבעתו בינואר 2025 ביטל נשיא ארצות הברית דונלד טראמפ את העיצומים שהטיל ממשל ביידן על להב"ה וגופשטיין.
חיים אישיים

ביוני 1990 נישא לענת, בטקס חופה שנערך על-ידי הרב מאיר כהנא. רעייתו של גופשטיין מתנדבת בעמותת "חמלה סיוע לנזקקים". לבני הזוג שמונה ילדים. מתגוררים בשכונת גבעת האבות שבהתנחלות קריית ארבע שבהרי יהודה.
אלומה קוואזי-קוהרנטית

במתמטיקה, במיוחד בגאומטריה אלגברית, אלומה קוואזי-קוהרנטית על מרחב מחויג  (X,{\mathcal {O}}_{X}) היא אלומת  {\mathcal {O}}_{X}-מודולים בעלת הצגה מקומית על-ידי יוצרים ויחסים. למושג זה יש הגדרה הרבה יותר מוחשית במקרה חשוב של סכמות.
אלומות קוואזי-קוהרנטיות על סכמה מהוות קטגוריה אבלית.
הגדרה הסטנדרטית

יהי  (X,{\mathcal {O}}_{X}) מרחב מחויג ותהי  F אלומה של  {\mathcal {O}}_{X}-מודולים. האלומה  F
נקראת קוואזי-קוהרנטית אם לכל  x\in X קיימת סביבה פתוחה  U\ni x יחד עם סדרה מדויקת של  {\mathcal {O}}_{U}-מודולים
 {\mathcal {O}}^{I}\to {\mathcal {O}}^{J}\to F|_{U}\to 0, כאשר  I,J קבוצות, לא בהכרח סופיות.
מורפיזמים של אלומות קוואזי-קוהרנטיות הם פשוט מורפיזמים של אלומות של  {\mathcal {O}}_{X}-מודולים.
במקרה של מרחב מחויג כללי הקטגוריה של אלומות קוואזי-קוהרנטיות לא בהכרח אבלית, לכן השימוש במושג אלומות קוואזי-קוהרנטיות בכלליות רחבה זאת אינו נפוץ.
לעומת זאת, עבור סכמות, מושג זה מהווה כלי חשוב בגאומטריה אלגברית.
אלומות קוואזי-קוהרנטיות על סכמות > סכמות אפיניות

תהי  (X,{\mathcal {O}}_{X}) סכמה אפינית. זה אומר כי  X=Spec(A) כאשר  A=\Gamma (X,{\mathcal {O}}_{X}) חוג החתכים הגלובליים. כל  A-מודול  M מגדיר אלומת  {\mathcal {O}}_{X}-מודולים  {\tilde {M}} כך שלמשל  {\mathcal {O}}_{X}={\tilde {A}}. האלומה  {\tilde {M}} קוואזי-קוהרנטית והתאמה זאת מגדירה שקילות בין קטגורית  A-מודולים לבין
קטגורית האלומות הקוואזי-קוהרנטיות על  X=Spec(A).
אלומות קוואזי-קוהרנטיות על סכמות > סכמות כלליות

תהי  (X,{\mathcal {O}}_{X}) סכמה כללית.
כיוון שתכונה להיות אלומה קוואזי-קוהרנטית נבדקת באופן מקומי, אנחנו מסיקים כי אלומת  {\mathcal {O}}_{X}-מודולים  F קוואזי-קוהרנטית אם
ורק אם לכל תת-קבוצב פתוחה אפינית  U\subset X הצמצום  F|_{U} הוא איזומורפי ל- {\tilde {M}} כאשר  M=\Gamma (U,F).
תכונות של קטגוריה של אלומות קוואזי-קוהרנטיות

קטגוריה של אלומות קוואזי-קוהרנטיות היא קטגוריה אבלית בעלת מספיק אובייקטים אינייקטיביים
מכפלה טנזורית של אלומות קוואזי-קוהרנטיות היא קוואזי-קוהרנטית.
אם  F אלומה קוהרנטית ואם  G אלומה קוואזי-קוהרנטית, אז האלומה {\mathcal {H}}om(F,G) גם היא קוואזי-קוהרנטית.
לקריאה נוספת

Hartshorne, Robin (1977), Algebraic Geometry, Springer-Verlag. ISBN 0-387-90244-9.
ראו גם

אלומה קוהרנטית
הערות שוליים

↑  אלומה קוואזי-קוהרנטית ב-Stacks Project
↑  ראו Hartshorne, Robin (1977), Algebraic Geometry, פרק 5
פיליפ אוגריניץ'

פיליפ אוגריניץ' (בגרמנית: Filip Ugrinić, בסרבית: Филип Угринић; נולד ב-5 בינואר 1999 בלוצרן שבשווייץ) הוא כדורגלן שווייצרי המשחק בעמדת הקשר בקבוצת יאנג בויז ברן מליגת העל השווייצרית ובנבחרת שווייץ.
קריירת מועדונים

אוגריניץ' גדל במחלקות הנוער של קיקרס לוצרן ולוצרן. בשנת 2016 החל לשחק בקבוצה הבוגרת של לוצרן במסגרת ליגת העל השווייצרית, ובסך הכל ערך 119 הופעות ליגה במדי המועדון, בהן הבקיע ארבעה שערים.
ב-3 ביולי 2019 הושאל אוגריניץ' לאמן מליגת העל ההולנדית למשך עונת 2019/2020. ב-3 באוגוסט ערך את הופעת הבכורה שלו במועדון, בהפסד 1-0 לחרונינגן במסגרת המחזור הראשון בליגה. בסך הכל ערך 13 הופעות ליגה במהלך תקופת ההשאלה.
ב-31 במאי 2022 חתם אוגריניץ' על חוזה לארבע שנים ביאנג בויז ברן מליגת העל השווייצרית.
קריירה בינלאומית

ב-18 בנובמבר 2023 ערך אוגריניץ' את הופעת הבכורה שלו בנבחרת שווייץ, בתיקו 1-1 נגד נבחרת קוסובו במסגרת מוקדמות יורו 2024.
תארים

הגביע השווייצרי (1): 2020/2021
אליפות שווייץ (2): 2022/2023, 2023/2024
הגביע השווייצרי (1): 2022/2023
הערות שוליים

↑  Redaktion zentralplus, Jungtalent Filip Ugrinic bleibt beim FCL, zentralplus, ‏2016-12-04 (ב־Swiss High German)
↑  «Die Jungs wollen es so, jetzt müssen sie da durch», 20 Minuten, ‏2016-10-16 (בגרמנית)
↑  Filip Ugrinic verlängert Vertrag beim FCL um ein Jahr – und wird an den FC Emmen ausgeliehen | Luzerner Zeitung, web.archive.org, ‏2021-01-26
↑  Emmen vs. Groningen - 3 August 2019 - Soccerway, int.soccerway.com
↑  Filip Ugrinic wechselt zu den Young Boys | NEWS-ARCHIV | BSC YOUNG BOYS - OFFIZIELLE INTERNETSEITE, www.bscyb.ch
↑  Switzerland vs. Kosovo - 18 November 2023 - Soccerway, int.soccerway.com
קרוזט דה סבואה

| --- | --- |

 
 מאכלים
 סוג:  . 
 מטבח:  . 
 מוצא:  צרפת 
 תאריך יצירה:  המאה ה־18 
 מרכיבים עיקריים:  חיטה, ביצת תרנגולת 
 
קרוזט דה סבואה (בצרפתית: Crozets de Savoie) היא פסטה שטוחה קטנה בצורת ריבוע, שיוצרה במקור באזור סבואה בדרום מזרח צרפת.
מאפיינים

קרוזטים הוכנו באופן מסורתי בבית על ידי עקרות בית שהשתמשו בכוסמת או בחיטה או לפעמים גם וגם. פסטה זו משמשת בעיקר להכנת שתי מנות אזוריות, ה־croziflette (גרסה של טרטיפלט) ו-crozets עם דיוט (סוג מנה בשרית עם ירקות).
היסטוריה

השם קרוזט מגיע מהמילה הפרנקו-פרובנסלית croé שפירושה מעט.
ראו גם

הילופיטים
לזנקי
רשימה של מנות כוסמת
רשימה של פסטה
רשימה של מנות פסטה
הערות שוליים

↑  "Crozets - Morznet.com".
↑  Caro (28 בפברואר 2013). "Crozets – A Savoie Pasta". {{cite web}}:  (עזרה)
↑  Les mots pour dire la Savoie: et demain, j'aurai autre chose à vous raconter. La Fontaine de Siloë. 1 בינואר 2006. ISBN 9782842063153 – via Google Books. {{cite book}}:  (עזרה)
Diots aux Crozets
צסק"א מוסקבה (קטרגל)

מועדון הקטרגל צסק"א (Мини-Футбольный клуб ЦСКА) הוא מועדון קטרגל מקצועני רוסי מהעיר מוסקבה, המהווה חלק מאגודת ספורט צסק"א. נוסדה בשנת 1996.
ההישג הגבוה ביותר של צסק"א הוא הגעה למקום הרביעי בליגת העל בעונת 2011/12 והעפלה לחצי גמר הגביע הרוסי בעונות 2005, 2006/2007.
הישגים לפי עונה

| עונה | ליגה | מיקום |
| --- | --- | --- |
| 1996-1997 | הליגה הראשונה | 8 |
| 1997-1998 | הליגה הראשונה | 2 |
| 1998-1999 | ליגת העל | 9 |
| 1999-2000 | ליגת העל | 11 |
| 2000-2001 | ליגת העל | 8 |
| 2001-2002 | ליגת העל | רבע גמר (מקום 6 בעונה הסדירה) |
| 2002-2003 | ליגת העל | רבע גמר (7 בעונה הסדירה) |
| 2003-2004 | ליגת העל | 6 |
| 2004-2005 | ליגת העל | 7 |
| 2005-2006 | ליגת העל | 6 |
| 2006-2007 | ליגת העל | 7 |
| 2007-2008 | ליגת העל | 5 |
| 2008-2009 | ליגת העל | 9 |
| 2009-2010 | ליגת העל | 5 |
| 2010-2011 | ליגת העל | 8 (רבע גמר בפלייאוף הליגה) |
| 2011-2012 | ליגת העל | 4 (העפילה לרבע גמר בפלייאוף הליגה, אך היא נשרה מהליגה בשל קשיים כלכליים) |
| 2012-2013 | הליגה הראשונה | 2 |
| 2013-2014 | אליפות מוסקבה | 1 |
צ'ליאבינסק (כדורגל)

צ'ליאבינסק (רוסית: Футбольный клуб Челябинск) הוא מועדון כדורגל רוסי מהעיר צ'ליאבינסק שנוסד ב־1977. משחק בליגה הרוסית השנייה ושיחק באופן מקצועי משנת 1989 עד 1993 והחל מ־1997.
המועדון נקרא בעבר סטרלה צ'ליאבינסק (1977–1989) וזניט צ'ליאבינסק (1990–2008).
הישג השיא של הקבוצה הוא התמודדות בליגה הראשונה, בשנים 1992–1993.
היסטוריה

הקבוצה הוקמה לראשונה בשנת 1977 כקבוצת סטרלה צ'ליאבינסק (Стрела) בחסות מפעל המכונות בעיר. עד שנת 1988 התמודדה הקבוצה באליפות מחוז צ'ליאבינסק ואף זכתה באליפות המחוז בשנת 1980, העפילה 5 פעמים לגמר גביע המחוז וזכתה בו פעמיים (1986–1987). הקבוצה התמודדות בליגות הנמוכות ברוסיה הסובייטית והשתתפה בליגה השנייה בברית המועצות.
בשנת 1990 שינתה הקבוצה את שמה והפכה ל"זניט צ'ליאבינסק". בשנת 1991 העפילה לליגה הרוסית הראשונה וסיימה במקום ה־12 בעונת הבכורה שלה, אך בעונת 1993 סיימה במקום הלפני אחרון מתוך 20 ואיבדה את מעמדה המקצועני. עד 1997 התמודדה בליגה הרוסית השלישית, אז העפילה לליגה הרוסית השנייה.
בשנת 2009 הקבוצה שינתה את שמה למועדון הכדורגל צ'ליאבינסק ואומצה על ידי העירייה. הישג השיא שלה היה העפלה לשמינית גמר הגביע הרוסי בעונת 2009/2010 כשהיא מתמודדת מול קבוצות כקריליה סובייטוב סמרה וגזוביק אורנבורג.
בעונת 2021/2022 התמודדה בליגה הרוסית השנייה והגיעה למאזן של 15 ניצחונות ברציפות, בהדרכתו של המאמן מיכאיל סלניקוב. הקבוצה הגיעה ל-7 ניצחונות מפתיחת העונה שמצטרפים ל־8 הניצחונות שלה בסיום העונה שעברה. בהיסטוריה של הכדורגל הרוסי, הקבוצה שהגיעה להישג הקרוב ביותר לצ'ליאבינסק מבחינה זו הייתה צסק"א מוסקבה שהשיגה 13 ניצחונות רצופים בשנת 2014.
הישגים לפי עונה

פרק זה לוקה בחסר. אנא תרמו לוויקיפדיה ו.
| שנה | ליגה | מיקום | משחקים | ניצחונות | שוויונות | הפסדים | שערים | ניקוד | גביע |
| --- | --- | --- | --- | --- | --- | --- | --- | --- | --- |
| 1989 | הליגה השנייה, אזור 2 | 19 | 42 | 10 | 5 | 27 | 30-73 | 25 |  |
| 1990 | הליגה השנייה, אזור 7 | 6 | 32 | 16 | 7 | 9 | 48-30 | 39 |  |
| 1991 | הליגה השנייה, אזור 7 | 6 | 42 | 25 | 6 | 11 | 74-45 | 56 |  |
| 1992 | הליגה הראשונה, מרכז | 12 | 34 | 10 | 10 | 14 | 44-58 | 30 |  |
| 1993 | הליגה הראשונה, מרכז | 19 | 38 | 7 | 8 | 23 | 40-84 | 22 |  |
| 1994 | אליפות מחוז צ'ליאבינסק | 1 |  |  |  |  |  |  |  |
| 1995 | הליגה השלישית, אורל | 1 |  |  |  |  |  |  |  |
| 1996 | הליגה השלישית, אורל | 1 |  |  |  |  |  |  |  |
| 1997 | הליגה השלישית, אזור 5 | 3 | 34 | 19 | 9 | 6 | 55-27 | 66 |  |
| 1998 | הליגה השנייה, אורל | 7 | 34 | 15 | 8 | 11 | 45-32 | 53 |  |
| 1999 | הליגה השנייה, אורל | 3 | 30 | 16 | 9 | 5 | 46-28 | 57 |  |
| 2000 | הליגה השנייה, אורל | 7 | 30 | 14 | 4 | 12 | 50-47 | 46 |  |
| 2001 | הליגה השנייה, אורל | 7 | 30 | 12 | 11 | 7 | 43-24 | 47 |  |
| 2002 | הליגה השנייה, אורל | 7 | 28 | 16 | 1 | 11 | 31-26 | 49 |  |
| 2003 | הליגה השנייה, אורל ועבר הוולגה | 8 | 38 | 16 | 9 | 13 | 46-41 | 57 |  |
| 2004 | הליגה השנייה, אורל ועבר הוולגה | 13 | 36 | 11 | 11 | 14 | 40-50 | 44 |  |
| 2005 | הליגה השנייה, אורל ועבר הוולגה | 8 | 36 | 16 | 4 | 16 | 41-48 | 52 |  |
| 2006 | הליגה השנייה, אורל ועבר הוולגה | 8 | 24 | 11 | 1 | 12 | 36-33 | 34 |  |
| 2007 | הליגה השנייה, אורל ועבר הוולגה | 3 | 26 | 16 | 3 | 7 | 44-20 | 51 |  |
| 2008 | הליגה השנייה, אורל ועבר הוולגה | 7 | 34 | 16 | 7 | 11 | 49-31 | 55 |  |
| 2009 | הליגה השנייה, אורל ועבר הוולגה | 5 | 30 | 15 | 8 | 7 | 49-18 | 53 |  |
| 2010 | הליגה השנייה, אורל ועבר הוולגה | 6 | 26 | 13 | 6 | 7 | 37-28 | 45 | שמינית גמר |
| 2011/2012 | הליגה השנייה, אורל ועבר הוולגה | 5 | 39 | 17 | 13 | 9 | 42-28 | 64 |  |
| 2012/2013 | הליגה השנייה, אורל ועבר הוולגה | 4 | 28 | 14 | 8 | 6 | 42-23 | 50 |  |
| 2013/2014 | הליגה השנייה, אורל ועבר הוולגה | 4 | 27 | 13 | 5 | 9 | 45-25 | 44 |  |
| 2014/2015 | הליגה השנייה, אורל ועבר הוולגה | 4 | 25 | 12 | 4 | 9 | 27-22 | 40 |  |
| 2015/2016 | הליגה השנייה, אורל ועבר הוולגה | 5 | 27 | 13 | 5 | 9 | 41-27 | 44 |  |
| 2016/2017 | הליגה השנייה, אורל ועבר הוולגה | 3 | 23 | 11 | 3 | 9 | 20-34 | 36 | 1/16 גמר |
הישגים ותארים

אליפות מחוז צ'ליאבינסק: 1980
גביע מחוז צ'ליאבינסק: 1986, 1987
הגביע הרוסי בכדורגל: שמינית גמר 2009/2010
סמל זניט צ'ליאבינסק, 1990–2008
אל תוך היער (מחזמר)

| --- | --- |

כרזת המחזמר בהפקה המקורית בברודוויי, 1987
 הפקה:  סן דייגו (1986) תיאטראות ברודוויי (1987) סיור לאומי בארצות הברית (1988) תיאטראות וסט אנד (1990) תחייה בברודוויי (2002) תחייה בוסט אנד (2010) עיבוד קולנועי (2014) אוף ברודוויי (2015)
 כתיבה:  ג'יימס לאפין
 מילות השירים:  סטיבן סונדהיים
 מבוסס על:  הספר "The Uses of Enchantment" מאת ברונו בטלהיים
 ליברטיסט:  סטיבן סונדהיים
 דמויות:  דמויות מסיפורי האחים גרים
 מוזיקה:  סטיבן סונדהיים
 הצגת בכורה:  4 בדצמבר 1986 
 מספר מערכות:  2
 שפה:  אנגלית
 פרסים:  זוכה שלושה פרסי טוני
 
אל תוך היער (באנגלית: Into the Woods) הוא מחזמר עם לחן ומילים מאת סטיבן סונדהיים ותסריט מאת ג'יימס לאפין. המחזמר משלב בין מספר אגדות האחים גרים - סינדרלה, ג'ק ואפון הפלא, כיפה אדומה ורפונזל - כשהקו המנחה המחבר ביניהן הוא סיפורם המקורי של אופה מקומי ואשתו העקרים היוצאים בשליחותה של מכשפה זקנה למצוא פריטים לשיקוי, ובתמורה, הם יזכו לילד אליו הם מייחלים. נוסף על פרשנות מודרנית לסיפוריהם של האחים גרים, המחזמר חוקר את האינטראקציות בין האופה ואשתו לבין הדמויות מסיפורי האחים גרים במהלך מסעם להגשמת משאלותיהם ומשימותיהם ואת ההשלכות והתוצאות הלא צפויות שמגיעות בעקבות הגשמת משאלותיהן ומשימותיהן של כל אחת מהדמויות.
המחזמר עלה לראשונה בתהליכי ניסיונות הרצה בתיאטרון אולד גלוב שבסן דייגו במהלך שנת 1986, ועלה לראשונה ב-5 בנובמבר 1987 על תיאטראות ברודוויי. המחזמר זכה במספר פרסי טוני, כולל פרס טוני למוזיקה הטובה ביותר, פרס טוני לתסריט הטוב ביותר ופרס טוני לשחקנית הטובה ביותר במחזמר (ג'ואנה גליסון). מאז, המחזמר הועלה פעמים רבות; הסיור הלאומי בבריטניה (1988), על תיאטראות וסט אנד (1990), קונצרט העשור (1997), הפקת התחייה המחודשת בברודוויי (2002) ובוסט אנד (2010) ובתיאטרון הפתוח כחלק מסדרת "שייקספיר" הפופולרית בסנטרל פארק בניו יורק (2012).
ב-25 בדצמבר 2014, עלה לאקרנים עיבוד קולנועי תחת הפקתם של אולפני וולט דיסני ובימויו של הבמאי רוב מארשל, וכיכבו בו אנסמבל שחקנים נרחב שכלל את מריל סטריפ, ג'יימס קורדן, אמילי בלאנט, אנה קנדריק, כריס פיין, כריסטין ברנסקי וג'וני דפ. הסרט זכה להצלחה גדולה בקופות כשהוא גרף כיותר מ-213,000,000 דולר והוא היה מועמד לשלושה פרסי אוסקר ושלושה פרסי גלובוס הזהב.
רשימת שירים > מערכה שנייה

| מס' | שם השיר | שם השיר | ביצוע |
| --- | --- | --- | --- |
| 1‏ | Act II Prologue: So Happy | Once Upon a Time - later / I Wish | המספר, סינדרלה ומשפחתה החורגת, ג'ק ואמו, האופה ואשתו, כיפה אדומה, רפונזל, הנסיכים של סינדרלה ורפונזל והמכשפה‏ |
| 1‏ | Act II Prologue: So Happy | So Happy | המספר, סינדרלה ומשפחתה החורגת, ג'ק ואמו, האופה ואשתו, כיפה אדומה, רפונזל, הנסיכים של סינדרלה ורפונזל והמכשפה‏ |
| 1‏ | Act II Prologue: So Happy | (Witch's Rap (Reprise | המספר, סינדרלה ומשפחתה החורגת, ג'ק ואמו, האופה ואשתו, כיפה אדומה, רפונזל, הנסיכים של סינדרלה ורפונזל והמכשפה‏ |
| 1‏ | Act II Prologue: So Happy | (Into the Woods (Reprise IV | המספר, סינדרלה ומשפחתה החורגת, ג'ק ואמו, האופה ואשתו, כיפה אדומה, רפונזל, הנסיכים של סינדרלה ורפונזל והמכשפה‏ |
| 2 | ‏Agony (Reprise) | ‏Agony (Reprise) | הנסיכים של סינדרלה ורפונזל |
| 3 | ‏(Witch's Lament (Reprise of Stay with Me | ‏(Witch's Lament (Reprise of Stay with Me | המכשפה |
| 4 | Any Moment | Any Moment | הנסיך של סינדרלה ואשת האופה |
| 5 | Moments in the Woods | Moments in the Woods | אשת האופה |
| 6 | Your Fault | Your Fault | האופה, סינדרלה, ג'ק וכיפה אדומה |
| 7 | Last Midnight | Last Midnight | המכשפה |
| 8 | No More | No More | האופה ורוחו של אביו |
| 9 | No One is Alone | No One is Alone | האופה וסינדרלה עם ג'ק וכיפה אדומה |
| 10‏ | Act II Finale: Children Will Listen | Reprise of First and Second Midnight | האופה ואשתו, המכשפה והתזמורת‏ |
| 10‏ | Act II Finale: Children Will Listen | ?Maybe I Just Wasn't Meant to Have Children | האופה ואשתו, המכשפה והתזמורת‏ |
| 10‏ | Act II Finale: Children Will Listen | (No One is Alone (Reprise | האופה ואשתו, המכשפה והתזמורת‏ |
| 10‏ | Act II Finale: Children Will Listen | (Children Will Listen (Reprise of Stay with Me and Witch's Lament | האופה ואשתו, המכשפה והתזמורת‏ |
| 10‏ | Act II Finale: Children Will Listen | (Into the Woods (Finale Reprise | האופה ואשתו, המכשפה והתזמורת‏ |
היסטוריית הפקות > הפקת ניסיונות הרצה בסן דייגו

הרצתו הראשונה של Into the Woods התקיימה בתיאטרון אולד גלוב בסן דייגו, קליפורניה, ב-4 בדצמבר 1986 ורצה במשך חמישים הופעות בבימויו של ג'יימס לאפין. רבים מחברי הצוות שהופיעו באותה ההפקה הופיעו גם בהפקה המקורית בברודוויי, אך ג'ון קנינגהאם, ששיחק את המספר, הזאב והעוזר, וג'ורג' קו, שגילם את הזר המסתורי ואת אביה של סינדרלה הוחלפו על ידי טום אלדרדג', ששיחק גם את המספר וגם את הזר המסתורי. קנת מרשל שגילם את הנסיך של סינדרלה הוחלף על ידי רוברט וסטנברג (ששיחק גם את הזאב), לו אן פונס, ששיחקה את כיפה אדומה, הוחלפה על ידי דניאל פרלנד, אלן פולי, ששיחקה את המכשפה, הוחלפה על ידי ברנדט פיטרס. קאי מק'קללנד, ששיחקה גם את רפונזל וגם את פלורינדה, נשארה בצוות השחקנים, אך גילמה רק את פלורינדה בלבד, ואילו רפונזל גולמה על ידי פמלה וינסלו.
במהלך ניסיונות ההרצה, המחזמר עבר שינויים רבים, אך השינוי הבולט ביותר היה הוספת השיר "No One Is Alone" באמצע ההרצה.